b'\n_START_ARTICLE_\nVictor Hartwall\n_START_PARAGRAPH_\nVictor Hartwall (s. 27. lokakuuta 1800 Turku -  8. elokuuta 1857 Helsinki) oli suomenruotsalainen liikemies, filosofian tohtori ja vuorimestari.  H\xc3\xa4n perusti Helsingin Hartwallin juomatehtaan vuonna 1832 yhdess\xc3\xa4 Pehr Adolf von Bonsdorffin kanssa. He aloittivat valmistamalla kivenn\xc3\xa4isvett\xc3\xa4. Bonsdorffin kuoltua vuonna 1839 Victor osti Hartwallin etuoikeuden ja nimesi sen omalle nimelleen.\n_START_SECTION_\nLapsuus ja nuoruus\n_START_PARAGRAPH_\nHartwall oli perheen ainoa lapsi. Jo lapsesta saakka h\xc3\xa4n oli kiinnostunut tieteellisist\xc3\xa4 kokeiluista. T\xc3\xa4m\xc3\xa4n vuoksi h\xc3\xa4n alkoi opiskella kemiaa ja vuonna 1824 h\xc3\xa4net nimitettiin dosentiksi Turun akatemiaan. Victor jatkoi opiskeluitaan Uppsalan yliopistossa ja vuonna 1829 h\xc3\xa4n siirtyi Helsingin yliopistoon, jossa h\xc3\xa4n jatkoi opiskeluitaan aina vuoteen 1833 asti.\n_START_SECTION_\nPerhe ja yksityisel\xc3\xa4m\xc3\xa4\n_START_PARAGRAPH_\nVictor meni naimisiin vuonna 1830 ruotsalaissyntyisen Carolina Fredrika af Stenhofin kanssa. He saivat kaksi lasta, Karl Viktorin ja August Ludvigin. Victor Hartwall kuoli vuonna 1857 Helsingiss\xc3\xa4.'